PFLOTSCH NASS    Ja, ja, Jacky & Röbi.. und jetzt na äs Wörtli vo dä Tätschmeister..    Mir händ ja gwüsst, das mir über äs Minäfäld laufed - und klar händ mir eus Gedankä gmacht, was ächt wäri, wänn Euses Bald-Brütli wieder ämal eifach numä NEI, NEI, NEI seit und us lutär Angscht um d'Frisur nöd is Wasser wott..    Aber mir händ sofort unverhoffti und überzügendi Unterstützig vom Jürg  übercho.. er isch wie än Fels i dä Brandig uf äm Bänkli vor äm Usgang gsässä und hät gmeint.., da chunt mini Tochter nümä usä!! Jetzt muäs sie mit äm Röbi is Wasser.. Merci vielmal Jürg, das hät dänn doch au eus na ziemlich beruhigt..    Und dänn schliesslich ebä doch.. nach viel Lärm i dä Garderobä und flottär, tapferer Unterstützig vom Röbi, hät Jacky sich dänn doch na umzogä.. Än chlinä Deal häm mär dänn zwar na müessä iiga - Jacqueline hät absolut nöd welä mit ämä nä grosse Schritt is Wasser  gumpä.., leider.. äs wär doch so fotogen gsi.., und so häd mir eus dänn chönä uf än anderä Istieg einigä. Und luäg au da, vo dänn äwäg sind die zwei wie grossi Taucher los marschiert, itaucht, dur zwei Hula-Hopp-Ring durä paddlet und händ für äs ganz, ganz grosses Schlussfoti posiert - än Super-Kracher!    Die schlimmschtä Bilder häm mir inzwüschä a eini vo dä zwei grosse Plakat-Gsellschaftä verchauft, damit die ganz Stadt Dietikä gseht, was für tolli Iwohner sie hät.    HERZLICHÄ DANK EU  BEIDNÄ, au vo eusnä Hälfer im Neopren-Anzug.. Äs hät Eus allnä riesig Spass gmacht!    Mit ämä ganz grossä Flossäschlag,    Eui Tätschmeischter,    Camille & Hansjörg